ΠΕΡΙΕΧΟΜΕΝΑ
ΑΠΟΦΑΣΕΙΣ
Τροποποίηση του Κανονισμού Διδακτορικών Σπουδών του Τμήματος Επιστήμης Φυσικής Αγωγής και
Αθλητισμού του Εθνικού και Καποδιστριακού Πανεπιστημίου Αθηνών.
Καθορισμός υπερωριακής απασχόλησης, απογευματινής καθ’ υπέρβαση του υποχρεωτικού ωραρί-
ου, μέχρι την 22α ώρα, καθώς και την υπερωριακή εργασία κατά τις Κυριακές και τις εξαιρέσιμες
ημέρες, των υπαλλήλων της Εθνικής Αθλητικής
Ομοσπονδίας Ατόμων με Αναπηρίες.
ΑΠΟΦΑΣΕΙΣ
Αριθμ. απόφ. 189
(1)
Τροποποίηση του Κανονισμού Διδακτορικών
Σπουδών του Τμήματος Επιστήμης Φυσικής Αγωγής και Αθλητισμού του Εθνικού και Καποδιστρι-
ακού Πανεπιστημίου Αθηνών.
Η ΣΥΓΚΛΗΤΟΣ ΤΟΥ ΕΘΝΙΚΟΥ
ΚΑΙ ΚΑΠΟΔΙΣΤΡΙΑΚΟΥ
ΠΑΝΕΠΙΣΤΗΜΙΟΥ ΑΘΗΝΩΝ
Έχοντας υπόψη:
1. Τον ν. 4957/2022 «Νέοι Ορίζοντες στα Ανώτατα
Εκπαιδευτικά Ιδρύματα: Ενίσχυση της ποιότητας, της
λειτουργικότητας και της σύνδεσης των Α.Ε.Ι. με την
κοινωνία και λοιπές διατάξεις» (Α’ 141) και ειδικότερα
τα άρθρα 90 - 97 αυτού,
2. την υπό στοιχεία 135557/Ζ1/1-11-2022 εγκύκλιο του
Υπουργείου Παιδείας και Θρησκευμάτων «Εφαρμογή
των διατάξεων του ν. 4957/2022 ”Νέοι Ορίζοντες στα
Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των Α.Ε.Ι.
με την κοινωνία και λοιπές διατάξεις” (Α’ 141) για την οργάνωση και λειτουργία προγραμμάτων μεταπτυχιακών
σπουδών και λοιπά θέματα»,
3. τον ν. 4386/2016 «Ρυθμίσεις για την έρευνα και άλλες
διατάξεις» (Α’ 83),
4. την υπ’ αρ. 1432/20-1-2023 (Β’ 392) απόφαση της
Συγκλήτου του Ε.Κ.Π.Α. με την οποία εγκρίθηκε ο Κανονισμός Μεταπτυχιακών και Διδακτορικών Σπουδών
του Ε.Κ.Π.Α.,
5. την υπ’ αρ. 679/26-04-2018 (Β’ 1792) απόφαση της
Συγκλήτου του ΕΚΠΑ με την οποία εγκρίθηκε ο Κανονισμός Διδακτορικών Σπουδών του Τμήματος Επιστήμης
Φυσικής Αγωγής και Αθλητισμού του Εθνικού και Καποδιστριακού Πανεπιστημίου Αθηνών,
6. το απόσπασμα πρακτικών της Συνέλευσης της Σχολής Επιστήμης Φυσικής Αγωγής και Αθλητισμού του
Ε.Κ.Π.Α. (συνεδρίαση 21/11/2024),
7. το απόσπασμα πρακτικού της Συγκλήτου του ΕΚΠΑ
(7η συνεδρίαση 29-01-2025),
8. το γεγονός ότι με την παρούσα δεν προκαλείται δαπάνη εις βάρος του κρατικού προϋπολογισμού,
9. το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρισης στο ΕΜΔΔ-ΜΙΤΟΣ, αποφασίζει:
Την τροποποίηση του Κανονισμού Διδακτορικών
Σπουδών του Τμήματος Επιστήμης Φυσικής Αγωγής
και Αθλητισμού του Εθνικού και Καποδιστριακού Πανεπιστημίου Αθηνών ως ακολούθως:
Άρθρο 1
Οργάνωση Διδακτορικών Σπουδών
Οι διδακτορικές σπουδές που αποτελούν τον τρίτο
(γ’) κύκλο σπουδών του Τμήματος Επιστήμης Φυσικής
Αγωγής και Αθλητισμού του Εθνικού και Καποδιστριακού Πανεπιστημίου Αθηνών οργανώνονται βάσει της
ισχύουσας νομοθεσίας, του Κανονισμού Διδακτορικών
Σπουδών του ΕΚΠΑ και του Κανονισμού Διδακτορικών
Σπουδών του Τμήματος Επιστήμης Φυσικής Αγωγής και
Αθλητισμού του Εθνικού και Καποδιστριακού Πανεπιστημίου Αθηνών.
Τα προγράμματα σπουδών γ’ κύκλου αποσκοπούν
στην προαγωγή της πρωτότυπης επιστημονικής έρευνας
και στην ουσιαστική συνεισφορά στην εξέλιξη της γνώσης και οδηγούν στην απόκτηση διδακτορικού διπλώ-
ματος μετά την εκπόνηση και την επιτυχή υποστήριξη
Διδακτορικής Διατριβής. Περιλαμβάνουν την υποχρεωτική εκπόνηση διδακτορικής διατριβής σε αντικείμενο που
σχετίζεται με την επιστημονική περιοχή του Τμήματος
και δύνανται να περιλαμβάνουν αυτοτελές πρόγραμμα
μαθημάτων διδακτορικών σπουδών, το οποίο συνίσταται στην παρακολούθηση και επιτυχή περάτωση ολοκλη-
ρωμένου κύκλου μαθημάτων ή άλλων εκπαιδευτικών ή
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
6 Μαρτίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 1038
07.03.2025 17:37:38
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1038/06.03.2025
ερευνητικών δραστηριοτήτων, που αντιστοιχούν κατ’
ελάχιστον σε τριάντα (30) πιστωτικές μονάδες [European
Credit Transfer and Accumulation System (ECTS)]. Στον
παρόντα Κανονισμό Διδακτορικών Σπουδών του Τμήματος ορίζονται τα ανωτέρω.
Προγράμματα σπουδών γ’ κύκλου για την εκπόνηση
διδακτορικής διατριβής με συνεπίβλεψη διοργανώνονται από τη Σχολή Επιστήμης Φυσικής Αγωγής και
Αθλητισμού του ΕΚΠΑ, σε συνεργασία με ένα (1) ή περισσότερα Τμήματα του ιδίου ή άλλου Α.Ε.Ι. της ημεδαπής,
την Ακαδημία Αθηνών, ερευνητικούς και τεχνολογικούς
φορείς του άρθρου 13Α του ν. 4310/2014 (Α’ 258), Ερευνητικά Πανεπιστημιακά Ινστιτούτα, το Ίδρυμα Ιατρο-
βιολογικών Ερευνών της Ακαδημίας Αθηνών, Ανώτατα
Στρατιωτικά Εκπαιδευτικά Ιδρύματα, Ανώτατες Εκκλησιαστικές Ακαδημίες, καθώς και Ιδρύματα της αλλοδα-
πής. Δεν επιτρέπεται η σύμπραξη με εκπαιδευτικούς
φορείς μη τυπικής μεταλυκειακής εκπαίδευσης του
ν. 3696/2008 (Α’ 177).
Μεταξύ των συνεργαζόμενων φορέων καταρτίζεται Ειδικό Πρωτόκολλο Συνεργασίας (Ε.Π.Σ) το οποίο
εγκρίνεται από τις Συγκλήτους των πανεπιστημίων και
τα αρμόδια όργανα διοίκησης των άλλων φορέων και
στο οποίο αναφέρονται με σαφήνεια οι όροι συνεργασίας.
Διδακτορικά του άρθρου 96 του ν. 4957/2022 («Βιομηχανικά διδακτορικά»): Υποψήφιοι/ες, που πληρούν
τις προϋποθέσεις εγγραφής σε προγράμματα διδακτορικών σπουδών του Τμήματος Επιστήμης Φυσι-
κής Αγωγής και Αθλητισμού, δύνανται να υποβάλουν
αίτηση για την εκπόνηση Διδακτορικής Διατριβής, σε
συνεργασία με επιχείρηση ή βιομηχανία, που εδρεύει
ή παράρτημά της λειτουργεί στην ημεδαπή. Η Διδακτορική Διατριβή θα αφορά στη διεξαγωγή βιομηχα-
νικής ή εφαρμοσμένης έρευνας με σκοπό την εξαγωγή ερευνητικών αποτελεσμάτων για την παραγωγή
καινοτόμων προϊόντων ή υπηρεσιών συναφών με τα
αντικείμενα της Φυσικής Αγωγής της Άσκησης και του
Αθλητισμού.
Με πρωτόκολλο συνεργασίας μεταξύ του Ιδρύματος,
της συνεργαζόμενης επιχείρησης ή βιομηχανίας και του
υποψήφιου διδάκτορα, το οποίο εγκρίνεται από τη Σύγκλητο του Ιδρύματος, κατόπιν εισήγησης του Τμήματος,
καθορίζονται οι ειδικότεροι όροι συνεργασίας για την
εκπόνηση Διδακτορικής Διατριβής στην επιχείρηση ή τη
βιομηχανία και την εξαγωγή των ερευνητικών αποτελεσμάτων, τη χρήση υποδομών του εξοπλισμού του Ιδρύ-
ματος, αν η έρευνα διεξάγεται εντός του πανεπιστημίου,
τις υποχρεώσεις και τα δικαιώματα κάθε συμβαλλόμενου
μέρους, συμπεριλαμβανομένου του καθορισμού των
δικαιωμάτων πνευματικής ιδιοκτησίας επί του έργου που
διεξάγεται κατά τη διάρκεια εκπόνησης της Διδακτορικής Διατριβής.
Οι όροι και οι προϋποθέσεις εκπόνησης των ως άνω
διδακτορικών, η συνεργασία με ιδιωτικούς φορείς για
την εκπόνηση της διδακτορικής έρευνας σε αυτούς,
οι όροι και η δυνατότητα εκπροσώπησης του φορέα
στην Τριμελή ή/και Επταμελή Επιστημονική Επιτροπή
ορίζονται στο πρωτόκολλο συνεργασίας μεταξύ των
συνεργαζόμενων φορέων, στο οποίο αναφέρονται με
σαφήνεια οι όροι συνεργασίας. Το πρωτόκολλο συνεργασίας καταρτίζεται αρχικώς από τον/ην Επιβλέποντα/
ουσα Καθηγητή/τρια και κατατίθεται προς έγκριση στη
Συνέλευση του Τμήματος πριν την έγκρισή του από τη
Σύγκλητο του Ιδρύματος.
Άρθρο 2
Όργανα
Αρμόδια όργανα για την ίδρυση και τη λειτουργία των
Διδακτορικών Σπουδών είναι η Σύγκλητος και η Συνέλευση του Τμήματος.
Η Γραμματεία του Τμήματος υποστηρίζει γραμματειακά και διοικητικά τις διδακτορικές σπουδές (προκήρυξη,
εγγραφές, τήρηση αρχείου, κ.ά.).
Άρθρο 3
Προκήρυξη θέσεων υποψηφίων Διδακτόρων
Δικαίωμα υποβολής αίτησης για εκπόνηση Διδακτορικής Διατριβής
Δικαίωμα υποβολής αίτησης για εκπόνηση Διδακτορικής Διατριβής έχει ο/η κάτοχος Διπλώματος Μετα-
πτυχιακών Σπουδών (Δ.Μ.Σ.) Α.Ε.Ι. της ημεδαπής ή αναγνωρισμένου ως ισότιμου της αλλοδαπής ή ενιαίου και
αδιάσπαστου τίτλου σπουδών μεταπτυχιακού επιπέδου
του άρθρου 92 του ν. 4957/2022, καθώς και απόφοιτοι
Σχολών ή Τμημάτων με κύκλο σπουδών διάρκειας 5 ή
6 ετών.
Σε ειδικές περιπτώσεις, η Συνέλευση του ΤΕΦΑΑ αποφασίζει εάν οι Υποψήφιοι Διδάκτορες υποχρεούνται σε
παρακολούθηση επιπλέον μαθημάτων ή/και εκπόνηση
εργασιών.
Διαδικασία υποβολής αίτησης για εκπόνηση Διδακτορικής Διατριβής
Οι ενδιαφερόμενοι μπορούν να υποβάλουν αίτηση, μετά τη δημοσίευση σχετικής προκήρυξης ή πρό-
σκλησης εκδήλωσης ενδιαφέροντος για εκπόνηση Διδακτορικής Διατριβής, σύμφωνα με το άρθρο 92 του
ν. 4957/2022. Η σχετική προκήρυξη περιλαμβάνει όρους
και προϋποθέσεις, που περιέχονται στον Οδηγό Σπουδών, σύμφωνα με το άρθρο 92 του ν. 4957/2022.
Συγκεκριμένα:
α) Η Συνέλευση του Τμήματος, το αργότερο μέχρι την
30ή Ιουνίου κάθε ακαδημαϊκού έτους, με σχετική απόφασή της, ορίζει για το επόμενο ακαδημαϊκό έτος τα εξής:
i. Τον αριθμό των εισακτέων,
ii. τις προϋποθέσεις και τα κριτήρια επιλογής των υποψηφίων,
iii. τις χρονικές προθεσμίες της διαδικασίας,
iv. τα απαιτούμενα δικαιολογητικά (αίτηση, πτυχία,
πιστοποιητικά, βεβαιώσεις),
v. καθώς και κάθε άλλη απαραίτητη προϋπόθεση.
β) Η Γραμματεία του Τμήματος δημοσιοποιεί στην
ιστοσελίδα της Σχολής, τη σχετική απόφαση υπό μορφή
προκήρυξης - πρόσκλησης εκδήλωσης ενδιαφέροντος.
γ) Ο/Η ενδιαφερόμενος/η υποβάλλει ηλεκτρονικά
στη Γραμματεία του Τμήματος, σχετική αίτηση και τα
απαραίτητα δικαιολογητικά που αναγράφονται στην
προκήρυξη.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1038/06.03.2025
δ) Η τελική επιλογή των εισακτέων γίνεται από τη Συνέλευση του Τμήματος.
Απαιτούμενα Δικαιολογητικά
1. Έντυπο Αίτησης (παρέχεται ηλεκτρονικά στην ιστοσελίδα του Τμήματος) στην οποία περιλαμβάνονται:
- Ο προτεινόμενος τίτλος της Διδακτορικής Διατριβής
(στην ελληνική και την αγγλική γλώσσα)
- τεκμηριωμένη επιστημονική πρόταση και προσχέδιο
της Διδακτορικής Διατριβής, συνοδευόμενα από τη σκοπιμότητα και την πρωτοτυπία της μελέτης
- η προτεινόμενη γλώσσα εκπόνησης της Διδακτορικής Διατριβής
- ο/η προτεινόμενος/η Επιβλέπων/ουσα της Διδακτορικής Διατριβής.
2. Ερευνητικό Πρωτόκολλο Διδακτορικής Διατριβής
υπογεγραμμένο από τον/ην προτεινόμενο/η Επιβλέποντα/ουσα σε κάθε σελίδα.
Το ερευνητικό πρωτόκολλο κατατίθεται από τον/ην
υποψήφιο/α στην Επιτροπή Βιοηθικής και Δεοντολογίας της Σχολής για έγκριση (αναλυτικές οδηγίες υπάρ-
χουν στον Οδηγό Σπουδών και στην ιστοσελίδα της
Σχολής). Η κατάθεση του πρωτοκόλλου στην Επιτροπή
Βιοηθικής και Δεοντολογίας κοινοποιείται στη Γραμματεία της Σχολής μέσω ηλεκτρονικού ταχυδρομείου,
ώστε να περιληφθεί στα απαραίτητα δικαιολογητικά
υποψηφιότητας.
3. Αναγνώριση ισοτιμίας του διπλώματος μεταπτυχιακών σπουδών από τον Δ.Ο.Α.Τ.Α.Π. (για πτυχιούχους ΑΕΙ
εξωτερικού). Στην περίπτωση που ο υποψήφιος/α δεν
προσκομίσει πιστοποιητικό ισοτιμίας τίτλου σπουδών
από τον Δ.Ο.Α.Τ.Α.Π., ακολουθείται η εξής διαδικασία:
Η Συνέλευση του Τμήματος ορίζει επιτροπή αρμόδια
να διαπιστώσει εάν ένα ίδρυμα της αλλοδαπής ή ένας
τύπος τίτλου ιδρύματος της αλλοδαπής είναι αναγνωρισμένα. Η επιτροπή ελέγχει εάν ένα ίδρυμα της αλλοδα-
πής ή ένας τύπος τίτλου ιδρύματος της αλλοδαπής συμπεριλαμβάνονται στο σχετικό Μητρώο των αλλοδαπών
ιδρυμάτων που τηρεί και επικαιροποιεί ο Δ.Ο.Α.Τ.Α.Π. Αν
το ίδρυμα της αλλοδαπής ανήκει στον κατάλογο ιδρυμάτων του άρθρου 307 του ν. 4957/2022, τότε ο υπο-
ψήφιος υποχρεούται να προσκομίσει βεβαίωση τόπου
σπουδών, η οποία εκδίδεται και αποστέλλεται από το
πανεπιστήμιο της αλλοδαπής. Αν ως τόπος σπουδών
ή μέρος αυτών βεβαιώνεται η ελληνική επικράτεια, ο
τίτλος σπουδών δεν αναγνωρίζεται, εκτός αν το μέρος
σπουδών που έγιναν στην ελληνική επικράτεια βρίσκεται σε δημόσιο Α.Ε.Ι.
4. Αναλυτικό Βιογραφικό Σημείωμα με τα παρακάτω
επισυναπτόμενα έγγραφα:
- Φωτοτυπία αστυνομικού δελτίου ταυτότητας
- Αντίγραφο Πτυχίου
- Αντίγραφο διπλώματος μεταπτυχιακών σπουδών
- Αναλυτική βαθμολογία των μεταπτυχιακών σπουδών
- Μεταπτυχιακή Διπλωματική Εργασία (Μ.Δ.Ε.) σε ψηφιακή μορφή
- Πιστοποιητικό γνώσης αγγλικής γλώσσας, τουλάχιστον σε επίπεδο C1
- Συστατικές επιστολές (δύο), από μέλη Δ.Ε.Π. και Ε.Ε.Π.
Α.Ε.Ι. (τουλάχιστον η μία να είναι από τον επιβλέποντα ή
ένα μέλος της 3μελούς Συμβουλευτικής Επιτροπής του
Μεταπτυχιακού Διπλώματος) ή εργοδότες
- Επιστημονικές δημοσιεύσεις.
Άρθρο 4
Επιλογή Υποψηφίων Διδακτόρων
Η Συνέλευση του Τμήματος, αφού λάβει υπόψη τις αιτήσεις που έχουν υποβληθεί, τις κατηγοριοποιεί με βάση
τη συνάφεια του ερευνητικού αντικειμένου, και ορίζει
Τριμελή Επιτροπή αξιολόγησης ανά κατηγορία αιτήσεων.
Κάθε Τριμελής Επιτροπή, η οποία αποτελείται από
μέλη Δ.Ε.Π. του Τμήματος, εξετάζει τις αντίστοιχες αιτήσεις και τα συνυποβαλλόμενα έγγραφα και καλεί τον/ην
υποψήφιο/α σε προγραμματισμένη συνέντευξη.
Τα κριτήρια αξιολόγησης για την επιλογή των Υποψηφίων Διδακτόρων είναι τα παρακάτω:
- Πρωτόκολλο - σκοπιμότητα - πρωτοτυπία Διδακτορικής Διατριβής (βαρύτητα 40%)
- Μεταπτυχιακή Διπλωματική Εργασία (βαρύτητα 15%)
- Αναλυτική βαθμολογία μεταπτυχιακών σπουδών
(βαρύτητα 15%)
- Επιστημονικές δημοσιεύσεις (βαρύτητα 20%)
- Συνέντευξη (βαρύτητα 10%).
Κάθε Τριμελής Επιτροπή υποβάλλει στη Συνέλευση
του Τμήματος αναλυτική εισήγηση, στην οποία αναγράφονται: (1) η τελική βαθμολογία κάθε υποψηφίου/ας με
βάση τα κριτήρια αξιολόγησης, (2) τεκμηρίωση για την
αποδοχή ή μη αποδοχή του/ης υποψηφίου/ας στο πρόγραμμα και (3) ο/η προτεινόμενος/η Επιβλέπων/ουσα.
Δεν αξιολογούνται αιτήσεις των οποίων το ερευνητικό
πρωτόκολλο δεν φέρει υπογραφή προτεινόμενου/ης
Επιβλέποντα/ουσας. Η Συνέλευση του Τμήματος, αφού
λάβει υπόψη την εισήγηση της Επιτροπής, εγκρίνει ή
απορρίπτει αιτιολογημένα την αίτηση του/ης υποψηφίου/ας. Η Συνέλευση του Τμήματος ορίζει, επίσης, τα
μαθήματα, σεμινάρια ή εργαστήρια που υποχρεούται
να παρακολουθήσει ο/η κάθε υποψήφιος/α μετά από
σχετική εισήγηση του/ης Επιβλέποντα/ουσας.
Στην απόφαση ορίζεται και η γλώσσα συγγραφής της
Διδακτορικής Διατριβής.
Άρθρο 5
Επίβλεψη Διδακτορικής Διατριβής
Ορισμός Επιτροπών
Ο ορισμός του/της Επιβλέποντος/ουσας, των μελών
της Τριμελούς Συμβουλευτικής Επιτροπής και των μελών
της Επταμελούς Εξεταστικής Επιτροπής γίνεται σύμφωνα
με τις διατάξεις της ισχύουσας νομοθεσίας και τον Κανονισμό Διδακτορικών Σπουδών του Τμήματος.
Επιβλέπων/ουσα και Τριμελής Συμβουλευτική Επιτροπή Διδακτορικής Διατριβής
Δικαίωμα επίβλεψης Διδακτορικών Διατριβών έχουν
τα μέλη Δ.Ε.Π. της ΣΕΦΑΑ ΕΚΠΑ ή ως διαφορετικά ορίζεται από το ισχύον εκάστοτε νομοθετικό πλαίσιο.
Κάθε μέλος Δ.Ε.Π. δεν μπορεί να επιβλέπει παράλληλα
περισσότερες από 5 διδακτορικές διατριβές, εκτός από
τις περιπτώσεις που κάποιος/α από τους/τις Υποψηφίους/ες Διδάκτορες βρίσκεται στο στάδιο της ολοκλήρω-
σης της Διδακτορικής Διατριβής.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1038/06.03.2025
Η Συνέλευση του Τμήματος ορίζει Τριμελή Συμβουλευτική Επιτροπή με αρμοδιότητα την επίβλεψη και υπο-
στήριξη της διδακτορικής έρευνας και της εκπόνησης
και συγγραφής της διδακτορικής διατριβής μετά από
αιτιολογημένη εισήγηση του/ης Επιβλέποντα/ουσας.
Τουλάχιστον δύο (2) από τα τρία (3) μέλη της Συμβουλευτικής Επιτροπής θα πρέπει να είναι μέλη Δ.Ε.Π. του
Τμήματος.
Στην Τριμελή Συμβουλευτική Επιτροπή μετέχουν ο/η
Επιβλέπων/ουσα και δύο ακόμη μέλη Δ.Ε.Π. Ως μέλη
δύνανται να συμμετέχουν:
α) Μέλη Διδακτικού Ερευνητικού Προσωπικού (Δ.Ε.Π.)
κάθε βαθμίδας του οικείου Τμήματος,
β) μέλη Δ.Ε.Π. άλλων Τμημάτων του ίδιου ή άλλου Α.Ε.Ι.,
γ) Ομότιμοι Καθηγητές και αφυπηρετήσαντα μέλη
Δ.Ε.Π.,
δ) μέλη Διδακτικού Ερευνητικού Προσωπικού σε Ανώτατα Στρατιωτικά Εκπαιδευτικά Ιδρύματα και Ανώτατες
Εκκλησιαστικές Ακαδημίες,
ε) ερευνητές κάθε βαθμίδας που υπηρετούν σε ερευνητικούς και τεχνολογικούς φορείς του άρθρου 13Α
του ν. 4310/2014 (Α’ 258), συμπεριλαμβανομένων της
Ακαδημίας Αθηνών και του Ιδρύματος Ιατροβιολογικών
Ερευνών της Ακαδημίας Αθηνών, καθώς και το επιστημονικό προσωπικό της Ελληνικής Αρχής Γεωλογικών
και Μεταλλευτικών Ερευνών (Ε.Α.Γ.Μ.Ε.) του άρθρου 25
του ν. 4602/2019 (Α’ 45), εφόσον διαθέτει διδακτορικό
δίπλωμα και ερευνητική δραστηριότητα συναφή με το
αντικείμενο της διδακτορικής διατριβής,
στ) καθηγητές ιδρυμάτων της αλλοδαπής και ερευνητές ερευνητικών οργανισμών της αλλοδαπής.
Τα μέλη της Τριμελούς Συμβουλευτικής Επιτροπής
έχουν είτε ίδιο ή συναφές γνωστικό αντικείμενο, είτε ίδιο
ή συναφές επιστημονικό έργο με την προς εκπόνηση διδακτορική διατριβή. Ο αριθμός των αφυπηρετησάντων
μελών Δ.Ε.Π. που συμμετέχουν ως μέλη στην Τριμελή
Συμβουλευτική Επιτροπή δεν δύναται να υπερβαίνει
τον έναν (1). Η τριμελής συμβουλευτική επιτροπή είναι
αρμόδια για την υποστήριξη του/ης υποψήφιου/ας διδάκτορα κατά τη διαδικασία εκπόνησης και συγγραφής
της διδακτορικής διατριβής και την παρακολούθηση της
προόδου της.
Αντικατάσταση μελών Τριμελούς Συμβουλευτικής
Επιτροπής
Αν για οποιονδήποτε λόγο ο/η Επιβλέπων/ουσα εκλείψει ή διαπιστωμένα αδυνατεί να επιβλέψει τον/ην Υπο-
ψήφιο/α Διδάκτορα για χρονικό διάστημα μεγαλύτερο
των 6 μηνών, η Συνέλευση, εκτιμώντας τις περιστάσεις,
αναθέτει σε άλλο μέλος Δ.Ε.Π. την επίβλεψη, σύμφωνα
με όσα ορίζονται στις προηγούμενες παραγράφους,
είτε έπειτα από αίτημα του/της επιβλέποντα/ουσας, είτε
ύστερα από αίτηση του/ης Υποψηφίου/ας Διδάκτορα,
και σύμφωνη γνώμη του/ης νέου/ας προτεινόμενου/ης
Επιβλέποντος/ουσας.
Αν για οποιονδήποτε λόγο, κάποιο από τα άλλα δύο
μέλη της Τριμελούς Συμβουλευτικής Επιτροπής εκλείψουν ή διαπιστωμένα αδυνατούν να συμβάλουν στην
επίβλεψη του/ης Υποψηφίου/ας Διδάκτορα για χρονικό
διάστημα μεγαλύτερο των 6 μηνών, η Συνέλευση του
Τμήματος, εκτιμώντας τις περιστάσεις, ορίζει άλλο μέλος ύστερα από αιτιολογημένη εισήγηση του/ης Επιβλέ-
ποντα/ουσας και σύμφωνη γνώμη του προτεινόμενου
μέλους.
Μετακίνηση/συνταξιοδότηση Επιβλέποντος/ουσας
Αν ο/η αρχικά Επιβλέπων/ουσα μετακινηθεί σε άλλο
Α.Ε.Ι. ή Τμήμα Α.Ε.Ι. ή συνταξιοδοτηθεί, συνεχίζει ως Επιβλέπων/σουσα των Διδακτορικών Διατριβών που έχει
αναλάβει μέχρι πλήρους περάτωσής τους και ο τίτλος
απονέμεται από τη Σ.Ε.Φ.Α.Α. του Ε.Κ.Π.Α.
Επταμελής Εξεταστική Επιτροπή
Η Συνέλευση του Τμήματος ορίζει επταμελή Εξεταστική Επιτροπή για την κρίση της Διδακτορικής Διατριβής
έπειτα από έγγραφη θετική εισήγηση της τριμελούς Συμβουλευτικής Επιτροπής.
Στην επταμελή Εξεταστική Επιτροπή μετέχουν υποχρεωτικά τα τρία (3) μέλη της Τριμελούς Συμβουλευτι-
κής Επιτροπής και τέσσερα (4) επιπλέον μέλη, τα οποία
ανήκουν στις κατηγορίες των περ. α) έως στ) της παρ. 1
του άρθρου 94 του ν. 4957/2022. Κατ’ ελάχιστον τέσσερα (4) από τα επτά (7) μέλη της εξεταστικής επιτροπής
είναι μέλη Διδακτικού Ερευνητικού Προσωπικού που
ανήκουν στο Ανώτατο Εκπαιδευτικό Ίδρυμα (Α.Ε.Ι.) στο
οποίο εκπονείται η Διδακτορική Διατριβή.
Όλα τα μέλη της Επταμελούς Εξεταστικής Επιτροπής
έχουν είτε ίδιο ή συναφές γνωστικό αντικείμενο, είτε
ίδιο ή συναφές επιστημονικό έργο με την εκπονηθείσα
Διδακτορική Διατριβή.
Άρθρο 6
Χρονική διάρκεια εκπόνησης
Διδακτορικής Διατριβής
Η χρονική διάρκεια για την απόκτηση διδακτορικού
διπλώματος δεν δύναται να είναι μικρότερη από τρία (3)
πλήρη ημερολογιακά έτη από την ημερομηνία ορισμού
της Τριμελούς Συμβουλευτικής Επιτροπής.
Ως ανώτατη χρονική διάρκεια ολοκλήρωσης της διδακτορικής διατριβής ορίζονται τα έξι (6) ημερολογι-
ακά έτη από την ημερομηνία ορισμού της Τριμελούς
Συμβουλευτικής Επιτροπής, μέχρι την ημερομηνία κατάθεσης του αιτήματος στη Γραμματεία της Σχολής για
ορισμό της Επταμελούς Εξεταστικής Επιτροπής.
Μετά την παρέλευση της μέγιστης οριζόμενης
χρονικής διάρκειας, o/η Υποψήφιος/α Διδάκτορας
διαγράφεται, κατόπιν αιτιολογημένης απόφασης της
Συνέλευσης του Τμήματος. Ο/Η Υποψήφιος/α Διδάκτορας, κατά την εγγραφή του/ης στο πρόγραμμα,
υπογράφει βεβαίωση στην οποία εμφαίνεται ότι έχει
πλήρη επίγνωση των προθεσμιών αυτών και τις αποδέχεται.
Με απόφαση της Συνέλευσης του Τμήματος δύναται
να παρατείνεται η ανώτατη χρονική διάρκεια εκπόνησης Διδακτορικής Διατριβής, κατόπιν αιτήματος του/
ης υποψήφιου/ας διδάκτορα και σύμφωνης γνώμης
της Τριμελούς Συμβουλευτικής Επιτροπής για σοβαρό
λόγο.
Ο/Η Υποψήφιος/α Διδάκτορας μπορεί κατά τη διάρκεια των σπουδών του/ης να ζητήσει με επαρκώς αιτι-
ολογημένη αίτησή του/ης αναστολή φοίτησης έως και
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1038/06.03.2025
δύο (2) έτη συνολικά. Η αίτηση αναστολής εγκρίνεται
από τη Συνέλευση του Τμήματος.
Ο χρόνος της αναστολής φοίτησης δεν προσμετράται
στην προβλεπόμενη μέγιστη χρονική διάρκεια εκπόνησης της Διδακτορικής Διατριβής. Κατά τη διάρκεια της
αναστολής φοίτησης, οι Υποψήφιοι Διδάκτορες δεν
επωφελούνται των δικαιωμάτων και των παροχών που
προβλέπονται για τους/τις Υποψηφίους/ες Διδάκτορες.
Άρθρο 7
Δικαιώματα και υποχρεώσεις
υποψήφιων Διδακτόρων
- Οι διδακτορικές σπουδές προσφέρονται δωρεάν.
- Ανά ακαδημαϊκό έτος γίνεται ανανέωση εγγραφής
των Υποψήφιων Διδακτόρων.
- Απαραίτητες προϋποθέσεις για την ολοκλήρωση και
δημόσια υποστήριξη της Διδακτορικής Διατριβής είναι:
α1) Ερευνητική δραστηριότητα σε Πανεπιστήμιο ή
ερευνητικό κέντρο της αλλοδαπής διάρκειας τουλάχιστον δύο (2) μηνών (συνεχόμενα ή διακεκομμένα),
η οποία βεβαιώνεται εγγράφως από τον/ην συνεργαζόμενο/η καθηγητή/τρια ή ερευνητή/τρια του ιδρύ-
ματος υποδοχής και την αναλυτική έκθεση του/ης
Υποψήφιου/ας Διδάκτορα. Εξαιρούνται της προϋπόθεσης ερευνητικής δραστηριότητας σε Πανεπιστήμιο
ή ερευνητικό κέντρο της αλλοδαπής όσοι/ες Υποψήφιοι/ες Διδάκτορες έχουν ολοκληρώσει μεταπτυχιακές
σπουδές με φυσική παρουσία σε Πανεπιστήμιο του
εξωτερικού.
ή
α2) Ερευνητική δραστηριότητα σε Πανεπιστήμιο
ή ερευνητικό κέντρο της αλλοδαπής διάρκειας τουλάχιστον ενός (1) μηνός (συνεχόμενα ή διακεκομμέ-
να), η οποία βεβαιώνεται εγγράφως από τον/ην συνεργαζόμενο/η καθηγητή/τρια ή ερευνητή/τρια του
Ιδρύματος υποδοχής και την αναλυτική έκθεση του/
της Υποψήφιου/ας Διδάκτορα και μία (1) προφορική
ανακοίνωση με φυσική παρουσία από τη Διδακτορική Διατριβή σε διεθνές συνέδριο του εξωτερικού με
κριτές, ή αναρτημένη ανακοίνωση με υποχρεωτική
προφορική υποστήριξη με φυσική παρουσία, όπου
ο/η Υποψήφιος/α Διδάκτορας θα είναι πρώτος/η συγγραφέας και ομιλητής/ρια.
ή
α3) Δύο (2) προφορικές ανακοινώσεις με φυσική παρουσία από τη Διδακτορική Διατριβή σε διεθνή συνέδρια
του εξωτερικού με κριτές, όπου ο/η Υποψήφιος/α Διδάκτορας θα είναι πρώτος/η συγγραφέας και ομιλητής/τρια.
β) Η αποδοχή για τη δημοσίευση τουλάχιστον δύο εργασιών από τη Διδακτορική Διατριβή σε διεθνή επιστη-
μονικά περιοδικά με κριτές στις οποίες ο/η Υποψήφιος/α
Διδάκτορας θα είναι πρώτος/η συγγραφέας. Οι εργασίες
αυτές δεν μπορούν να είναι αφηγηματική ανασκόπηση
(narrative review).
γ) Η επιτυχής εξέταση από την Τριμελή Συμβουλευτική
Επιτροπή σε τρία γνωστικά αντικείμενα συναφή με τη
διδακτορική έρευνα.
δ) Η επιτυχής ολοκλήρωση μαθημάτων που έχει ορίσει
η Συνέλευση του Τμήματος.
ε) Η δημόσια παρουσίαση δύο διδακτορικών σεμιναρίων σε θέματα σχετικά με τη διδακτορική διατριβή.
στ) Η παρακολούθηση τεσσάρων διδακτορικών σεμιναρίων, τεσσάρων (4) παρουσιάσεων ερευνητικών
προτάσεων Διδακτορικών Διατριβών και τεσσάρων
(4) υποστηρίξεων Διδακτορικών Διατριβών του Τμήματος.
- Ο/Η Υποψήφιος/α Διδάκτορας, στο τέλος κάθε ακαδημαϊκού έτους, υποβάλλει Έκθεση Προόδου για την
πορεία της Διδακτορικής Διατριβής στην Τριμελή Συμβουλευτική Επιτροπή με κοινοποίηση στη Γραμματεία
του Τμήματος.
- Ο/Η Υποψήφιος/α Διδάκτορας έχει υποχρέωση
να τηρεί τις προθεσμίες και να είναι συνεπής προς τις
υποχρεώσεις του/ης. Σε περίπτωση συστηματικής ολιγωρίας του/ης, η Τριμελής Συμβουλευτική Επιτροπή,
αφού εξαντλήσει τους ακαδημαϊκούς κανόνες και τα
αντίστοιχα περιθώρια, μπορεί να εισηγηθεί στη Συνέλευση του Τμήματος τη διαγραφή του/ης από το
Πρόγραμμα.
- Κατά την ολοκλήρωση των σπουδών του, ο/η Υποψήφιος/α Διδάκτορας υποβάλλει στη Γραμματεία του
Τμήματος, σε αρχείο Excel, λίστα με τις εργασίες του/ης
που έχουν δημοσιευθεί σε επιστημονικά περιοδικά (ελληνικά και διεθνή), πρακτικά συνεδρίων, βιβλιογραφικές
βάσεις δεδομένων και πλατφόρμες (Αcademia, Google
Scholar, Scopus, κ.λπ.).
- Ο/Η Υποψήφιος/α Διδάκτορας έχει για χρονικό διάστημα μέχρι έξι (6) πλήρη ακαδημαϊκά έτη από την
εγγραφή του όλα τα δικαιώματα και τις παροχές που
προβλέπονται και για τους/ις φοιτητές/τριες του 2ου
κύκλου σπουδών. Επίσης, για χρονικό διάστημα μέχρι
και πέντε (5) έτη μετά την ολοκλήρωση της Διδακτορικής
Διατριβής, διατηρεί δικαιώματα πρόσβασης, δανεισμού
και χρήσης των ηλεκτρονικών υπηρεσιών των πανεπιστημιακών βιβλιοθηκών.
- Ο/Η Υποψήφιος/α Διδάκτορας έχει τη δυνατότητα
διεξαγωγής μέρους της έρευνάς του σε άλλο ίδρυμα/
ινστιτούτο/ερευνητικό κέντρο της ημεδαπής ή της αλλοδαπής με απόφαση της Συνέλευσης του Τμήματος.
- Ο/Η Υποψήφιος/α Διδάκτορας έχει τη δυνατότητα
να απασχολείται στη Σχολή, εφόσον προκύπτει σχετική
ανάγκη και περιλαμβάνεται σχετική δαπάνη στον προϋπολογισμό της Σχολής.
- Ο/Η Υποψήφιος/α Διδάκτορας δύναται να συμμετέχει
σε ερευνητικά έργα/προγράμματα του ΕΚΠΑ.
- Στον/ην Υποψήφιο/α Διδάκτορα, με απόφαση της Συνέλευσης του Τμήματος, δύναται να ανατεθεί επικουρικό
διδακτικό έργο με ωριαία αντιμισθία σε προγράμματα
σπουδών πρώτου και δεύτερου κύκλου.
Ως επικουρικό διδακτικό έργο ορίζεται η επικουρία
των μελών Διδακτικού Ερευνητικού Προσωπικού (Δ.Ε.Π.)
κατά την άσκηση του διδακτικού τους έργου, η άσκηση
των φοιτητών, η διεξαγωγή φροντιστηρίων, εργαστηριακών ασκήσεων, η εποπτεία εξετάσεων και η διόρθωση
ασκήσεων.
Το ανώτατο όριο ωριαίας αντιμισθίας, το οποίο βαρύνει αποκλειστικά ιδιωτικούς, ιδίους και διεθνείς πόρους
του Ιδρύματος, είναι 8,12 €/ώρα.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1038/06.03.2025
Υποτροφίες
Το ΕΚΠΑ δύναται να παρέχει υποτροφίες σε υποψήφιους/ες διδάκτορες με κριτήρια αριστείας και σκοπό
την επιβράβευσή τους, όπως επίσης και ανταποδοτικές υποτροφίες για παροχή έργου ή για συμμετοχή σε
ερευνητικά και αναπτυξιακά έργα. Περισσότερες πληροφορίες περιέχονται στον Κανονισμό Διδακτορικών
Σπουδών του ΕΚΠΑ.
Άρθρο 8
Εκπόνηση Διδακτορικής Διατριβής
Αλλαγή τίτλου/θέματος Διδακτορικής Διατριβής
Ο τίτλος της Διδακτορικής Διατριβής δύναται να τροποποιηθεί μερικώς για επιστημονικούς λόγους, με τη
σύμφωνη γνώμη του/της Επιβλέποντος/ουσας, ύστερα από αιτιολογημένη αίτηση του/ης Υποψηφίου/ας
Διδάκτορα και απόφαση της Συνέλευσης του Τμήματος. Η τροποποίηση πρέπει να έχει εγκριθεί μέχρι την
κατάθεση της Διδακτορικής Διατριβής στην επταμελή
Εξεταστική Επιτροπή.
Όταν το θέμα της Διδακτορικής Διατριβής αλλάζει
πλήρως, ο/η Υποψήφιος/α Διδάκτορας έχει το δικαίωμα, με τη σύμφωνη γνώμη του/ης Επιβλέποντος/ου-
σας, να καταθέσει εκ νέου αίτηση και προσχέδιο. Στη
συνέχεια, ακολουθούνται οι διαδικασίες επιλογής και
επίβλεψης που προβλέπονται στον παρόντα Κανονισμό, χωρίς να προσμετράται ο χρόνος που έχει ήδη
παρέλθει.
Οδηγίες συγγραφής Διδακτορικής Διατριβής
Η Διδακτορική Διατριβή μορφοποιείται, συντάσσεται
και εκτυπώνεται σύμφωνα με τον Οδηγό Σπουδών και
το υπόδειγμα συγγραφής διδακτορικής διατριβής που
είναι αναρτημένα στην ιστοσελίδα του Τμήματος.
Στο εσώφυλλο κάθε κατατιθέμενης και εγκεκριμένης
διδακτορικής διατριβής, μνημονεύεται, σε εμφανές σημείο, η σύνθεση της Τριμελούς Συμβουλευτικής Επιτρο-
πής, καθώς και της Επταμελούς Εξεταστικής Επιτροπής
της Διδακτορικής Διατριβής.
Γλώσσα συγγραφής Διδακτορικής Διατριβής
Η Διδακτορική Διατριβή συγγράφεται στην Ελληνική Γλώσσα. Μπορεί όμως να συγγραφεί και σε άλλη
γλώσσα (π.χ. Αγγλική) που αποφασίζει η Συνέλευση
του Τμήματος, με βάση τη γλώσσα συγγραφής που έχει
προτείνει ο/η Υποψήφιος/α Διδάκτορας στην αίτησή
του/ης. Σε περίπτωση που η γλώσσα της Διδακτορικής Διατριβής είναι διάφορη της ελληνικής, πρέπει να
υποβάλλεται εκτενής περίληψη στην ελληνική γλώσσα.
Άρθρο 9
Κρίση Διδακτορικής Διατριβής
Μετά την ολοκλήρωση της συγγραφής της Διδακτορικής Διατριβής, η κρίση της γίνεται από Επταμελή
Εξεταστική Επιτροπή, σύμφωνα με την ισχύουσα νομοθεσία και τον παρόντα Κανονισμό.
Η ημερομηνία της δημόσιας υποστήριξης της Διδακτορικής Διατριβής ορίζεται με απόφαση του/ης Επι-
βλέποντα/ουσας σε συνεννόηση με τον/ην Υποψήφιο/α Διδάκτορα και πρέπει να απέχει τουλάχιστον 30
ημέρες από την ημερομηνία κατάθεσης της Διδακτορικής Διατριβής από τον/ην Υποψήφιο/α Διδάκτορα σε
έντυπη ή/και ψηφιακή μορφή στα μέλη της Επταμελούς
Εξεταστικής Επιτροπής.
Η πρόσκληση για τη δημόσια υποστήριξη της Διδακτορικής Διατριβής κοινοποιείται στην επιστημονική
κοινότητα με ανάρτηση στον διαδικτυακό τόπο της
Σχολής.
Ο/Η Υποψήφιος/α Διδάκτορας προσκομίζει Υπεύθυνη Δήλωση πως η Διατριβή δεν είναι προϊόν λογο-
κλοπής.
Η Διδακτορική Διατριβή υποστηρίζεται δημόσια από
τον/ην Υποψήφιος/α Διδάκτορα. Η παρουσίαση της
διατριβής γίνεται στη γλώσσα συγγραφής της.
Η διαδικασία της δημόσιας υποστήριξης προϋποθέτει τη φυσική παρουσία των τεσσάρων (4) τουλάχιστον
μελών της Επταμελούς Εξεταστικής Επιτροπής, ενώ τα
λοιπά μέλη μπορούν να συμμετέχουν και μέσω τηλεδιάσκεψης.
Στη συνέχεια, η Επταμελής Εξεταστική Επιτροπή
συνεδριάζει χωρίς την παρουσία τρίτων, κρίνει την
Διδακτορική Διατριβή ως προς την πρωτοτυπία, την
ποιότητα, την πληρότητα και τη συμβολή της στην επιστήμη και, με βάση τα κριτήρια αυτά, την εγκρίνει, με
πλειοψηφία πέντε (5) τουλάχιστον από τα μέλη της. Σε
περίπτωση έγκρισης, η Επταμελής Εξεταστική Επιτροπή
αξιολογεί τη Διδακτορική Διατριβή με τους βαθμούς
ΚΑΛΩΣ, ΛΙΑΝ ΚΑΛΩΣ ή ΑΡΙΣΤΑ. Υπάρχει δυνατότητα,
έπειτα από απόφαση της Επιτροπής, να απονέμεται,
λόγω εξαιρετικής ποιότητας της Διδακτορικής Διατριβής, ο διδακτορικός τίτλος με τη μνεία «Άριστα μετ’
επαίνου». Για την απόφασή της, η Επιτροπή συντάσσει
Πρακτικό Αξιολόγησης.
Ο/Η Επιβλέπων/ουσα συμπληρώνει έντυπο-πρακτικό της απόφασης, το οποίο, αφού υπογραφεί από
όλα τα μέλη της Επταμελούς Εξεταστικής Επιτροπής,
κατατίθεται στη Γραμματεία του Τμήματος μαζί με τη
Διδακτορική Διατριβή.
Με την ημερομηνία έγκρισης της Διδακτορικής
Διατριβής από την Επταμελή Εξεταστική Επιτροπή
αποκτάται η ιδιότητα του Διδάκτορα. Η αναγόρευση
από τη Συνέλευση του Τμήματος έχει βεβαιωτικό χαρακτήρα.
Άρθρο 10
Αναγόρευση - καθομολόγηση
Διδακτόρων
Η διαδικασία αναγόρευσης, καθομολόγησης και
απονομής του Διδακτορικού Διπλώματος γίνεται στο
πλαίσιο της Συνέλευσης του Τμήματος. Η διαδικασία
που ακολουθείται πριν από την αναγόρευση του/ης
Υποψήφιου/ας σε Διδάκτορα περιλαμβάνει:
- Αίτηση Υποψηφίου/ας για αναγόρευση-καθομολόγηση
- Κατάθεση Διδακτορικής Διατριβής:
- στη Γραμματεία του Τμήματος σε ψηφιακή μορφή
- στη Βιβλιοθήκη του Τμήματος και στον/την επιβλέποντα/ουσα σε έντυπη μορφή
- στο Ψηφιακό Αποθετήριο «ΠΕΡΓΑΜΟΣ»
- στο Εθνικό Κέντρο Τεκμηρίωσης.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1038/06.03.2025
Η διαδικασία αναγόρευσης, καθομολόγησης και απονομής του Διδακτορικού Διπλώματος γίνεται στο πλαίσιο
της Συνέλευσης του Τμήματος. Περισσότερες πληροφορίες για το κείμενο της αναγόρευσης του/της Κοσμή-
τορα ή του/της Προέδρου και του όρκου για τους/τις
διδάκτορες παρέχονται στον Κανονισμό Διδακτορικών
Σπουδών του ΕΚΠΑ.
Άρθρο 11
Δικαιώματα πνευματικής ιδιοκτησίας
και άλλα συναφή
Ο/Η συγγραφέας της Διδακτορικής Διατριβής είναι
ο/η δικαιούχος του περιουσιακού και ηθικού δικαιώματος πνευματικής ιδιοκτησίας, του περιεχομένου της
Διατριβής του/ης, σύμφωνα με τον ν. 2121/1993, όπως
ισχύει.
Τα δικαιώματα βιομηχανικής ιδιοκτησίας (π.χ. ευρεσιτεχνίες), που ενδεχομένως προκύψουν από τα απο-
τελέσματα της έρευνας της Διδακτορικής Διατριβής και
μόνο, ανήκουν στον/ην Διδάκτορα, στον/ην Επιβλέποντα/ουσα Καθηγητή/τρια και στο ΕΚΠΑ, κατά τα νόμιμα
ποσοστά. Μπορεί δε, να ανήκουν και σε μέλη της ερευνητικής ομάδας τα οποία έχουν συμβάλει σημαντικά στη
δημιουργία και την αξιοποίηση των παραπάνω ερευνητικών αποτελεσμάτων. Για τα θέματα αυτά μπορεί να
υπογραφεί σύμβαση μεταξύ των μερών σε οποιοδήποτε
στάδιο της έρευνας.
Άρθρο 12
Διαγραφή Υποψηφίων Διδακτόρων
Η Συνέλευση του Τμήματος αποφασίζει, έπειτα από
εισήγηση κατά πλειοψηφία της Τριμελούς Συμβουλευτικής Επιτροπής, τη διαγραφή Υποψηφίου Διδάκτορα:
α) Εφόσον δεν ανανεώσει την ετήσια εγγραφή του,
β) εφόσον υπερβεί τη μέγιστη χρονική διάρκεια εκπόνησης Διδακτορικής Διατριβής, σύμφωνα με την ισχύ-
ουσα νομοθεσία,
γ) κατόπιν αιτήσεως του/ης Υποψηφίου/ας Διδάκτορα,
δ) εφόσον δεν υποβάλλει ετήσια αναλυτικά υπομνήματα σχετικά με την πρόοδο της διατριβής του/ης,
ε) εάν έχει παραβιάσει τις κείμενες διατάξεις, προβαίνοντας σε πειθαρχικά παραπτώματα,
στ) εφόσον η πρόοδός του/ης κρίνεται ανεπαρκής ή
στάσιμη,
ζ) εφόσον έχει αποτύχει δύο φορές στην εξέταση των
τριών γνωστικών αντικειμένων από την Τριμελή Συμβουλευτική Επιτροπή.
Άρθρο 13
Αξιολόγηση Διδακτορικών σπουδών
Οι Διδακτορικές σπουδές που προσφέρονται από τις
Σχολές και τα Τμήματα του ΕΚΠΑ υπόκεινται σε εξωτερική αξιολόγηση, σύμφωνα με την ισχύουσα νομοθεσία.
Άρθρο 14
Μεταβατικές διατάξεις
Οι διατάξεις του ν. 4957/2022 εφαρμόζονται για
τους/τις υποψήφιους/ες διδάκτορες που θα γίνουν
δεκτοί/ές μετά την έναρξη ισχύος του παρόντος Κανονισμού.
Για όσα θέματα δεν ορίζονται στην ισχύουσα νομοθεσία, στον Κανονισμό Μεταπτυχιακών και Διδακτορικών
Σπουδών του Ε.Κ.Π.Α. ή στον παρόντα Κανονισμό, αρμόδια να αποφασίσουν είναι τα όργανα του Τμήματος.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 21 Φεβρουαρίου 2025
Ο Πρύτανης
ΓΕΡΑΣΙΜΟΣ ΣΙΑΣΟΣ
Ι
Αριθμ. 155
(2)
Καθορισμός υπερωριακής απασχόλησης, απογευματινής καθ’ υπέρβαση του υποχρεωτικού
ωραρίου, μέχρι την 22α ώρα, καθώς και την υπερωριακή εργασία κατά τις Κυριακές και τις εξαι-
ρέσιμες ημέρες, των υπαλλήλων της Εθνικής
Αθλητικής Ομοσπονδίας Ατόμων με Αναπηρίες.
ΤΟ ΔΙΟΙΚΗΤΙΚΟ ΣΥΜΒΟΥΛΙΟ
ΤΗΣ ΕΘΝΙΚΗΣ ΑΘΛΗΤΙΚΗΣ ΟΜΟΣΠΟΝΔΙΑΣ
ΑΤΟΜΩΝ ΜΕ ΑΝΑΠΗΡΙΕΣ
Έχοντας υπόψη:
- Τα άρθρα 7 και 20 του ν. 4354/2015 (Α’ 176).
- Την πρόβλεψη σχετικής δαπάνης στον κωδικό 213
της υπό κατάθεση προσαρμογής του προϋπολογισμού
2025 της ΕΑΟΜ ΑμεΑ ποσού 30.000 €.
- Τη σχετική πρόβλεψη στα άρθρα 14 και 15 της
υπό στοιχεία ΥΠΠΟΑ/ΓΔΟΑ/ΔΥΑ/ΤΔΑΔΕΦ/686454/
20690/4167/394/4.12.2020 απόφασης του Υφυπουργού
Πολιτισμού και Αθλητισμού «Έγκριση του Κανονισμού
Οργάνωσης Διοικητικών Υπηρεσιών - Κατάσταση Προσωπικού και Συναφών Θεμάτων της Εθνικής Αθλητικής
Ομοσπονδίας Ατόμων με Αναπηρίες» (Β’ 5443).
- Την υπ’ αρ. 55/24.1.2023 (Β’ 451) πράξη αντιστοίχισης
των υφιστάμενων κλάδων και ειδικοτήτων της Εθνικής
Αθλητικής Ομοσπονδίας Ατόμων με Αναπηρίες με τους
νέους κλάδους και ειδικότητες του π.δ. 85/2022.
- Την υπ’ αρ. 97/10.02.2023 διαπιστωτική πράξη κατάταξης υπαλλήλων στους νέους κλάδους και ειδικότητες
του π.δ. 85/2022 (Α’ 232).
- Το γεγονός ότι στην ΕΑΟΜ ΑμεΑ υπάρχει ανάγκη για
υπερωριακή απασχόληση των υπαλλήλων προκειμένου
να καλυφθούν οι διοικητικές ανάγκες για την εύρυθμη λειτουργία καθώς και για τη διοικητική υποστήριξη των συ-
νεδριάσεων Διοικητικών Συμβουλίων, Γενικών Συνελεύσεων, Εθνικών διοργανώσεων και λοιπών εκδηλώσεων.
- Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρισης στο ΕΜΔΔ - ΜΙΤΟΣ, αποφασίζει:
Εγκρίνει την υπερωριακή απασχόληση του προσωπικού της ΕΑΟΜ ΑμεΑ και συγκεκριμένα την ημερήσια
υπερωριακή απασχόληση μέχρι την 22α ώρα, καθώς και
την υπερωριακή εργασία κατά τις Κυριακές και τις εξαιρέσιμες ημέρες των υπαλλήλων του παρακάτω πίνακα:
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1038/06.03.2025
ΕΙΔΙΚΟΤΗΤΕΣ
ΑΡΙΘΜΟΣ
ΕΡΓΑΖΟΜΕΝΩΝ
ΕΡΓΑΣΙΑ
ΑΠΟΓΕΥΜΑΤΙΝΗ
ΕΡΓΑΣΙΜΩΝ
ΗΜΕΡΩΝ 1ο
ΕΞΑΜΗΝΟ 2025
(ΩΡΕΣ)
ΕΡΓΑΣΙΑ
ΑΠΟΓΕΥΜΑΤΙΝΗ
ΕΡΓΑΣΙΜΩΝ
ΗΜΕΡΩΝ 2ο
ΕΞΑΜΗΝΟ
2025 (ΩΡΕΣ)
ΕΡΓΑΣΙΑ
ΚΥΡΙΑΚΩΝ ΚΑΙ
ΕΞΑΙΡΕΣΙΜΩΝ
ΗΜΕΡΩΝ 1ο
ΕΞΑΜΗΝΟ 2025
(ΩΡΕΣ)
ΕΡΓΑΣΙΑ
ΚΥΡΙΑΚΩΝ ΚΑΙ
ΕΞΑΙΡΕΣΙΜΩΝ
ΗΜΕΡΩΝ 2ο
ΕΞΑΜΗΝΟ 2025
(ΩΡΕΣ)
ΔΙΕΥΘΥΝΤΗΣ
ΠΡΟΪΣΤΑΜΕΝΟΙ
ΤΜΗΜΑΤΩΝ
ΥΠΑΛΛΗΛΟΙ
ΚΑΤΗΓΟΡΙΑΣ
ΠΕ, ΤΕ ΚΑΙ ΔΕ
ΣΥΝΟΛΟ
Τα παραπάνω αναφερόμενα όρια αριθμού εργαζομένων και ωρών υπερωριακής απασχόλησης είναι τα
ανώτερα δυνατά απαιτούμενα για την κάλυψη των αναγκών της ΕΑΟΜ ΑμεΑ, χωρίς να υπάρχει η δυνατότητα
αυξομείωσης μεταξύ των δυο (2) εξαμήνων μέσα στο
έτος και δύναται να πραγματοποιηθούν μόνο εφόσον το
επιβάλουν οι διοικητικές ανάγκες της ΕΑΟΜ ΑμεΑ. Είναι
δε δυνατή η εναλλάξ απασχόληση των υπαλλήλων, με
την προϋπόθεση ότι σε καμία περίπτωση δεν θα γίνει
υπέρβαση του ανώτατου αριθμού ωρών ανά εξάμηνο.
Οι υπερωρίες κάθε μήνα θα πιστοποιούνται σε κατάσταση από τον διευθυντή της Ομοσπονδίας και θα
εγκρίνονται από το ΔΣ της ΕΑΟΜ ΑμεΑ.
Το ΔΣ εγκρίνει ομόφωνα την συγκρότηση συνεργείου
υπερωριακής εργασίας από τους υπαλλήλους της ΕΑΟΜ
ΑμεΑ που θα απασχοληθούν το έτος 2025 για την έκτακτη
κάλυψη υπηρεσιακών αναγκών: 1. Σταύρου Σπυρίδων ΠΕ
Φυσικής Αγωγής, 2. Σφυρής Παναγιώτης ΠΕ Οικονομικού,
3. Τζουνάκος Παναγιώτης ΠΕ Διοικητικού-Οικονομικού,
4. Στεφανή Όλγα ΤΕ Διοικητικού Λογιστικού, 5. Λεβέντη
Αγγελική ΔΕ Διοικητικού Λογιστικού, 6. Φελεμέγκας Νικόλαος ΔΕ Διοικητικού Λογιστικού, 7. Γιαλλουράκης Νε-
κτάριος ΔΕ Διοικητικού Λογιστικού, 8. Καμπάνταη Σοφία
ΔΕ Διοικητικού Λογιστικού.
Η απόφαση αυτή να δημοσιευθεί στην Εφημερίδα της
Κυβερνήσεως.
Μαρούσι, 12 Φεβρουαρίου 2025
Ο Πρόεδρος
ΚΩΝΣΤΑΝΤΙΝΟΣ ΣΙΑΧΟΣ

[Source: 20250201038.pdf | Tokens: 33300]